Μόνο θετικά έχω να πω για την Ira και τον πανέμορφο χώρο.
Τοποθεσία: το σπίτι βρίσκεται σε ήσυχη και ασφαλή περιοχή. Κυκλοφορείς άνετα τόσο την ημέρα όσο και την νύχτα.
Πολύ κοντά σε κεντρική οδό όπου υπάρχει πρόσβαση στα μέσα μαζικής μεταφοράς κάνοντας έτσι εύκολη την μετακίνηση. Ευκολία στην εύρεση πάρκινγκ και πολλά μαγαζιά κάθε είδους πολύ κοντά.
Το σπίτι: με το που ανοίγει η πόρτα νιώθεις μια θετική ενέργεια. Είναι ένας πανέμορφος χώρος. Άπλετο φως, τρομερά καθαρό, εξοπλισμένο με τα πάντα, κυριολεκτικά.
Όμορφα διακοσμημένο, έχει μια τρομερή αίσθηση οικειότητας. Το νιώθεις σαν δικό σου.
Για την Ira: δεν είχα την τύχη να την γνωρίσω αλλά στην επικοινωνία που είχαμε (οδηγίες για το πως βρίσκω το σπίτι,κτλ) ήταν πολύ ευγενική και με άμεση απόκριση. Από τους καλύτερους οικοδεσπότες.
Συνοψίζοντας, πρόκειται για ένα πολύ όμορφο χώρο που αξίζει να μείνει κανείς. Ήδη στα αγαπημένα μου.